open-index/open-wikipedia-markdown huggingface dataset:
Whiskey in the Jar

Το "**Whiskey in the Jar**" είναι ένα δημοφιλές παραδοσιακό ιρλανδικό τραγούδι, το οποίο τοποθετείται στις περιοχές Κορκ και Κέρι, καθώς επίσης και στο Φένιτ, ένα χωριό της περιφέρειας του Κέρι. Το τραγούδι έχει επίκεντρο έναν »Rapparee», ο οποίος προδίδεται από τη γυναίκα του ή την ερωμένη του. Το τραγούδι αυτό είναι ένα από τα πιο πολυερμηνευμένα ιρλανδικά παραδοσιακά τραγούδια και συγκεκριμένα από τη δεκαετία του 1950 κι έκτοτε έχει υποστεί πολυάριθμες διασκευές. Οι ρίζες του τραγουδιού προέρχονται από το από το παραδοσιακό τραγούδι "The Highwayman and the Captain", το οποίο τραγουδιόταν ιδιαίτερα στα περίχωρα του Εδιμβούργου.

Η πρώτη γνωστή διασκευή του τραγουδιού, που του έδωσε τον ρυθμό, τη μελωδία και τον τίτλο που κατόπιν έγινε από τους The Beasley Brothers. Η πρώτη διασκευή έγινε από το συγκρότημα Peter, Paul and Mary, ενώ άλλη επιτυχημένη διασκευή έγινε το 1968, από τους The Dubliners, το οποίο έγινε έναν από τα πιο γνωστά τραγούδια του και συμπεριλήφθηκε σε τρεις δίσκους τους. To 1990 κυκλοφόρησε και single, το οποίο έφτασε στο νούμερο 4 των ιρλανδικών charts. Στις Ηνωμένες Πολιτείες, το τραγούδι έγινε περισσότερο γνωστό από τους The Highwaymen. Το 1973, έγινε άλλη μία δημοφιλής διασκευή, από τους Thin Lizzy. Η συγκεκριμένη διασκευή έφτασε στο νούμερο 1 των ιρλανδικών και των βρετανικών charts, για αρκετές ημέρες. 

To 1998, οι Metallica, το διασκεύασαν και τον έκανα ακόμα πιο δημοφιλές, ειδικότερα στο rock κοινό. Η εν λόγω διασκευή ταιριάζει πιο πολύ στη δομή της διασκευής των Thin Lizzy. Η συγκεκριμένη πιο heavy metal διασκευή, κέρδισε και Grammy Καλύτερης Hard Rock Ερμηνείας, το 2000. Ενώ για την προώθηση του κομματιού κυκλοφόρησαν και video clip. Γενικότερα οι διασκευές που έχει δεχτεί είναι πολυάριθμες και μερικές εξ αυτών είναι των U2 και του Γκίντι Γκοβ. 

## Παραπομπές


## Εξωτερικοί σύνδεσμοι
* Whiskey in the Jar Lyrics and chords στο Irish Music Daily
* Wishkey in the Jar  στο MetroLyrics.com
*  Wishkey in the Jar - Metallica στο YouTube

Κατηγορία:Singles του 1972
Κατηγορία:Singles του 1973
Κατηγορία:Singles του 1999
Κατηγορία:Τραγούδια με θέμα το αλκοόλ
Κατηγορία:Τραγούδια των Metallica
Κατηγορία:Τραγούδια των Thin Lizzy
Κατηγορία:Singles της Decca Records
Κατηγορία:Singles της Vertigo Records
Κατηγορία:Αγγλόφωνα τραγούδια
The Boys Are Back in Town

Το "**The Boys Are Back in Town**" είναι ένα τραγούδι του ιρλανδικού rock συγκροτήματος Thin Lizzy, το οποίο συμπεριλήφθηκε στον έκτο δίσκο τους *Jailbreak*, του 1976. Την ίδια χρονιά κυκλοφόρησε και ως single, το οποίο έφτασε έως και το νούμερο 12 των αμερικανικών *[[Billboard Hot 100]]*, ενώ στο  Cash Box Top 100, έφτασε στο νούμερο 10. Στα ιρλανδικά charts έφτασε έως και το νούμερο 1, ενώ στα καναδικά και στα βρετανικά έφτασε στο νούμερο 8. Το 1991, το single επανακυκλοφόρησε, φτάνοντας έως το νούμερο 16 των ιρλανδικών και στο νούμερο 63 των βρετανικών charts. 

Πρόκειται για ένα από τα δημοφιλέστερα τραγούδια των Thin Lizzy, το οποίο το 2004, το περιοδικό *[[Rolling Stone]]*, το συμπεριέλαβε στον κατάλογό του με τα 500 Σπουδαιότερα Τραγούδια όλων των εποχών, στη 499η θέση. Το 2005, το περιοδικό *Q*, το συμπεριέλαβε στη λίστα του με τα 40 Σπουδαιότερα Κιθαριστικά Τραγούδια, κατατάσσοντας το στην 38η θέση. Το τραγούδι γενικότερα χρησιμοποιείται από πολλά Μέσα. Επίσης, το κομμάτι ακούγεται σχεδόν σε κάθε αγώνα ράγκμπι, στην Ιρλανδία. 

## Παραπομπές


## Εξωτερικοί σύνδεσμοι
*The Boys Are Back in Town  στο MetroLyrics.com

Κατηγορία:Τραγούδια του 1976
Κατηγορία:Singles του 1976
Κατηγορία:Singles του 1991
Κατηγορία:Τραγούδια των Thin Lizzy
Κατηγορία:Singles της Vertigo Records
Κατηγορία:Singles της Mercury Records
Ερρίκος Μπγέρνσον

Ο **Ερρίκος Μπγέρνσον** ήταν ένας από τους γιους του Μπγερν του Σιδηρόπλευρου, ημιμυθικού βασιλιά της Σουηδίας από τον Οίκο του Μούνσο, που έζησε στις αρχές του 9ου αιώνα και ήταν γιος του Ράγκναρ Λόθμπροκ. Μια από τις Σκανδιναβικές πηγές τα *Σάγκας του Χέρβαραρ* αναφέρουν :

*"Οι γιοι του Μπγερν του Σιδηρόπλευρου ήταν ο Ερρίκος και ο Ρεφίλ. Ο Ρεφίλ ήταν πολεμιστής πρίγκιπας και αντιβασιλιάς. Ο Ερρίκος διαδέχθηκε τον πατέρα του στον θρόνο της Σουηδίας, αλλά πέθανε πολύ γρήγορα και τον διαδέχθηκε ο ανιψιός του, που λεγόταν επίσης Ερρίκος, γιος του Ρέφιλ"*. 

Παιδιά του Ερρίκου Μπγέρνσον ήταν ο Άνουντ της Ουψάλα και ο Μπγερν πο Χέγεν, εντούτοις τον διαδέχθηκε ο ανιψιός του Έρικ Ρέφιλσον.

## Παραπομπές


## Εξωτερικοί σύνδεσμοι
*Σάγκας του Ερβαράρ

Κατηγορία:Δυναστεία του Μούνσε
Κατηγορία:Ήμι-μυθικοί βασιλείς της Σουηδίας
Έρικ Ρέφιλσον

Ο **Έρικ Ρεφίλσον** ήταν γιος του Ρεφίλ Μπγιόρνσον και εγγονός του Μπιορν του Σιδηρόπλευρου ημιμυθικού βασιλιά της Σουηδίας από τον Οίκο του Μούνσο στις αρχές του 9ου αιώνα, διαδέχθηκε τον θείο του Ερρίκος Μπγέρνσον. Μια από τις Σκανδιναβικές πηγές τα *"Σάγκας του Ερβαράρ"* αναφέρουν :

*"Ο Έρικ γιος του Ρεφίλ ήταν ο διάδοχος του θρόνου της Σουηδίας, ήταν μεγάλος πολεμιστής και πολύ ισχυρός βασιλιάς. Οι γιοι του Έρικ Μπιορνσον ήταν ο [[Άνουντ της Ουψάλα]] και ο [[Μπγερν πο Χέγεν]], το βασίλειο της Σουηδίας χωρίστηκε ξανά ανάμεσα στα αδέλφια"*.

Ο Έρικ ήταν επιτυχημένος και πολύ μεγάλος βασιλιάς, ο χρονικογράφος Ρίμπερτ τον συσχετίζει με την δεύτερη επίσκεψη του Αγίου Ανσγκάρ (801 - 865) στην πόλη της Μπίρκα, ο λαός της πόλης τον λάτρευε σαν θεό.
 
## Παραπομπές


## Εξωτερικοί σύνδεσμοι
*Σάγκας του Ερβαράρ

Κατηγορία:Δυναστεία του Μούνσε
Κατηγορία:Ήμι-μυθικοί βασιλείς της Σουηδίας
Φρουροί των Κέδρων

Οι **Φρουροί των Κέδρων** (αγγλικά: Guardians of the Cedars, αραβικά: حراس الأرز, Ḥurrās al-Arz) είναι ένα ακροδεξιό υπερεθνικιστικό κόμμα και πρώην χριστιανική πολιτοφυλακή του Λιβάνου. Ιδρύθηκε από τον Ετιέν Σακρ (γνωστό επίσης με το πολεμικό του όνομα Αμπού Αρζ ή *Πατέρας των Κέδρων*) και άλλους, παράλληλα με το *Ανανεωτικό Λιβανέζικο Κόμμα* στις αρχές της δεκαετίας του 1970. Πήρε μέρος στον Εμφύλιο Πόλεμο του Λιβάνου με το σύνθημα: *Λίβανε, στην υπηρεσία σου*.

Το 1976 ενώθηκε με άλλες, κυρίως χριστιανικές λιβανέζικες πολιτοφυλακές, σχηματίζοντας το *Λιβανέζικο Μέτωπο*.

Τα σημεία-κλειδιά της ιδεολογίας των Φρουρών είναι:
* Ο Λίβανος είναι ένα αρχαίο κράτος μιας μοναδικής εθνότητας.
* Οι σύγχρονοι Λιβανέζοι κατάγονται από τους Φοίνικες.
* Η Φοινίκη ήταν η μήτρα του αρχικού Δυτικού πολιτισμού.

Από το τέλος του εμφυλίου πολέμου το 1990 μέχρι την αποχώρηση των Ισραηλινών από τον Λίβανο το 2000, οι *Φρουροί των Κέδρων* σχημάτισαν ένα τμήμα του μη υφιστάμενου σήμερα *Στρατού του Νοτίου Λιβάνου* (SLA). Μετά το 2000 οι στρατιωτικές τους επιχειρήσεις έπαυσαν και δραστηριοποιούνταν μόνο εντός πολιτικών πλαισίων, διεξάγοντας πολιτικές εκστρατείες για την αποχώρηση των συριακών δυνάμεων κατοχής από τον Λίβανο. Μαζί με την κυριαρχούμενη από χριστιανούς και σουνίτες *Συμμαχία της 14ης Μαρτίου*, το κόμμα έχει εκφράσει την υποστήριξή του για την εξέγερση στη Συρία.

Σήμερα, οι αναδιοργανωμένοι *Φρουροί των Κέδρων* είναι ένα νόμιμο και πλήρως λειτουργικό πολιτικό κόμμα. Τελευταία, ο όρος *Κίνημα του Λιβανέζικου Εθνικισμού* προστέθηκε στην ονομασία τους, η οποία είναι πλέον *Φρουροί των Κέδρων - Κίνημα του Λιβανέζικου Εθνικισμού*.

Κατηγορία:Εμφύλιος Πόλεμος του Λιβάνου
Ζύκα

Το **Ζύκα** (γερμανικά: *Sücka*) είναι χωριό του Λίχτενσταϊν, το οποίο ευρίσκεται εντός του Δήμου του Τρίζενμπεργκ.

## Γεωγραφία
Το χωριό ευρίσκεται στα δυτικά του Ρότενμποντεν, επί της οδού με κατεύθυνση το Στεγκ και το Μάλμπουν. Ο ποταμός Ζάμινα ρέει πλησίον αυτού.

## Παραπομπές


Κατηγορία:Χωριά του Λίχτενσταϊν
Άγιος Θεράπων (αποσαφήνιση)

Η ονομασία **Άγιος Θεράπων** μπορεί να αναφέρονται:

* Στον Άγιος Θεράπων, άγιος της Ορθόδοξης Εκκλησίας.
* Στον Άγιος Ιερομάρτυς Θεράπων, άγιος της Ορθόδοξης Εκκλησίάς από τις Σάρδεις.
* Άγιος Θεράπων Λεμεσού, χωριό της επαρχίας Λεμεσού, Κύπρος.
* Άγιος Θεράπων Μυτιλήνης, εκκλησία στη Μυτιλήνη, Λέσβος, Ελλάδα.
Άνουντ της Ουψάλα

Ο **Άνουντ της Ουψάλα**, ημιμυθικός βασιλιάς της Σουηδίας από τον Οίκο του Μούνσο ήταν ένας από τους δύο γιους του Ερρίκου Μπγέρνσον, σύμφωνα με τον Ρίμπερτ και τα Σάγκας του Χέρβαραρ συμβασίλευσε μαζί με τον αδελφό του Μπγερν πο Χέγεν. Το προσωνύμιο το πήρε επειδή διέμενε στην Αρχαία Ουψάλα η οποία ήταν το θρησκευτικό κέντρο της εποχής του. Ο Ρίμπερτ αναφέρει ότι ο ίδιος και ο αδελφός του διαδέχθηκαν στον θρόνο της Σουηδίας τον ξάδελφο τους Έρικ Ρέφιλσον, αλλά σύντομα ο Άνουντ για άγνωστο λόγο διώχτηκε από τη χώρα.

Τη δεκαετία του 840 ο Άνουντ επέστρεψε στη Σουηδία με έναν μεγάλο δανικό στόλο από 21 πλοία και 11 δικά του, επειδή ο Άνουντ τους είχε υποσχεθεί πλούσια λάφυρα από τη λεηλασία της Μπίρκα, όταν ο Μπγερν βρισκόταν μακριά. Οι Δανοί αισθάνθηκαν ότι εξαπατήθηκαν επειδή επιθυμούσαν αιφνίδια επίθεση στη Μπίρκα, αλλά ο Άνουντ προσπάθησε να αποτρέψει τα σχέδια τους. Ο Άνουντ ζήτησε από τους άντρες του να τραβήξουν κλήρους σχετικά με την τύχη που θα είχε η καταστροφή της Μπίρκα και οι κλήροι προέβλεψαν πολύ κακή τύχη για τους Δανούς. Οι άντρες του τον ρώτησαν στη συνέχεια ποιά πόλη θα λεηλατούσαν και ο Άνουντ τους απάντησε πως θα ήταν μια σλαβική πόλη. Οι Δανοί εγκατέλειψαν την Μπίρκα και επέστρεψαν στην πατρίδα τους με πλούσια λάφυρα.
Ο Άνουντ παρέμεινε στη Σουηδία, συμφιλιώθηκε με τον λαό του και τον διαδέχθηκε ο γιος του Έρικ Άνουντσον

Κατηγορία:Δυναστεία του Μούνσε
Κατηγορία:Ήμι-μυθικοί βασιλείς της Σουηδίας
Κατηγορία:Ουψάλα
Νέντελν

Το **Νέντελν** (γερμανικά: *Nendeln*) είναι χωριό του Λίχτενσταϊν, το οποίο ευρίσκεται εντός του Δήμου του Έσεν.

## Γεωγραφία
Το χωριό ευρίσκεται εντός του βόρειου-κεντρικού τμήματος του Λίχτενσταϊν, επί της κύριας οδού μεταξύ Σάαν-Σάανβαλντ, η οποία συνδέει την χώρα με το Μπουχς (Ελβετία) και το Φέλντκιρχ (Αυστρία). Πλησιέστερα χωριά στο Νέντελντ είναι το Σάανβαλντ, το Μάουρεν, το Έσεν και το Πλάνκεν.

## Μεταφορές
Σε επίπεδο σιδηροδρομικών μεταφορών, το Νέντελν διαθέτει σιδηροδρομικό σταθμό, ο οποίος ευρίσκεται επί της Γραμμής Φέλντκιρχ-Μπουχς.

## Παραπομπές


## Εξωτερικοί Σύνδεσμοι

Κατηγορία:Χωριά του Λίχτενσταϊν
Λιβανέζικο Κίνημα Νεολαίας

Το **Λιβανέζικο Κίνημα Νεολαίας** (LYM)(αγγλικά: Lebanese Youth Movement (MKG)), επίσης γνωστό ως *Maroun Khoury Group* (MKG) ήταν μια ακροδεξιά χριστιανική πολιτοφυλακή που πολέμησε κατά τη φάση των ετών 1975-77 του Εμφυλίου Πολέμου στο Λίβανο.

## Προέλευση
Το κίνημα ιδρύθηκε στις αρχές του 1970 ως ένωση των ακροδεξιών Μαρωνιτών φοιτητών που αντιτίθενταν σφοδρά στη Συμφωνία του Καΐρου του 1969 και την παρουσία της Οργάνωσης για την Απελευθέρωση της Παλαιστίνης στο Λίβανο, από τον Μπασίρ Μαρούν ελ-Χούρυ, υιό του πρώην περιφερειάρχη της περιοχής Ντεκβανέ της Ανατολικής Βηρυττού, Ναΐμ ελ-Χούρυ.

## Πολιτική ιδεολογία
Το κίνημα ήταν σφοδρά αντικομμουνιστικό και αντιπαλαιστινιακό, με ιδεολογία που πήγαζε από τις εξτρεμιστικές θεωρίες που είχαν υιοθετήσει οι Φρουροί των Κέδρων.

## To Λιβανέζικο Κίνημα Νεολαίας στον εμφύλιο πόλεμο κατά την περίοδο 1975-77
To *Λιβανέζικο Κίνημα Νεολαίας* εντάχθηκε στο *Λιβανέζικο Μέτωπο* τον Ιανουάριο του 1976 και αύξησε την πολιτοφυλακή του με εκπαίδευση, χρήματα και όπλα που του προμήθευαν το Κόμμα Καταέμπ και το Ισραήλ. Αποτελείτο από περίπου 500-1.000 μαχητές, υποστηριζόμενο από μια μικρή μηχανοκίνητη δύναμη τεθωρακισμένων οχημάτων Panhard AML-90, κατασχεμένα προσαρμοσμένα φορτηγάκια Land-Rover σειρών II-III, Toyota Land Cruiser (J40), Dodge Power Wagon W200, GMC Sierra Custom K25/K30, και ελαφρά φορτηγάκια Chevrolet C-10 Cheyenne, εξοπλισμένα με βαρέα πολυβόλα, πυροβόλα άνευ οπισθοδρομήσεως (ΠΑΟ) και αντιαεροπορικά (Α/Α) πυροβόλα. Υπό την προσωπική ηγεσία του Μπας Μαρούν (Bash Maroun), το κίνημα επιχειρούσε συνήθως στις περιοχές Ρας-ελ-Ντεκβάνε, Αΐν ελ-Ραμανέχ και Μανσουρίγιε, επάνδρωνε κατά τόπους τομείς στην *Πράσινη Γραμμή* της Βηρυττού, ενώ πολεμούσε και σε άλλες περιοχές (όπως έκανε στη *Μάχη των Ξενοδοχείων*), κερδίζοντας τη φήμη σκληροτράχηλης μαχητικής οργάνωσης.

Κατηγορία:Εμφύλιος Πόλεμος του Λιβάνου
Κουβουκλείσιος

Ο **κουβουκλείσιος** ήταν τίτλος ο οποίος απονεμόταν από τους Βυζαντινούς αυτοκράτορες σε εκκλησιαστικούς αρχιθαλαμηπόλους, ειδικότερα εκείνους του Πατριάρχη Κωνσταντινουπόλεως.

Η ύπαρξη του τίτλου αναφέρεται για πρώτη φορά κατά την διάρκεια της Β΄ Συνόδου της Νίκαιας, το 787, ενώ εμφανίζεται σε γραπτές πηγές και σφραγίδες των κατόχων του έως τα τέλη του 11ου αιώνα, όταν και πιθανώς καταργήθηκε. Οι κουβουκλείσιοι ήσαν το εκκλησιαστικό αντίστοιχο των οικειακών υπηρετών του αυτοκράτορα, των κουβικουλάριων. Αρχικά ο συγκεκριμένος τίτλος παραχωρείτο από τους αυτοκράτορες, αν και κατά την διάρκεια του 11ου αιώνα ο ισχυρός πατριάρχης Μιχαήλ Κηρουλάριος ανέλαβε ο ίδιος το συγκεκριμένο προνόμιο.

Σύμφωνα με το Τακτικόν Μπενέσεβιτς, το οποίο χρονολογείται περί το 934/944, υπήρχαν δύο κατηγορίες κουβουκλείσιων, οι ιερείς και οι διάκονοι. Η συγκεκριμένη θέση, συνήθως, συνδυαζόταν με άλλα αξιώματα της εκκλησιαστικής διοικήσεως, όπως εκείνα του χαρτοφύλακα ή του σκευοφύλακα. Ήταν επίσης δυνατό να κατέχεται από μοναχούς.

## Παραπομπές


## Πηγές
* 

Κατηγορία:Βυζαντινοί εκκλησιαστικοί τίτλοι και αξιώματα
Τζον Γκιχένο

Ο **Τζον Γκιχένο** (*John Giheno*, 1949 - 20 Μαρτίου 2017) ήταν πολιτικός από την Παπούα Νέα Γουινέα και πρώην υπουργός. Υπηρέτησε ως βουλευτής από το 1982 ως το 1997 και ως υπηρεσιακός Πρωθυπουργός της Παπούα Νέας Γουινέας από τις 27 Μαρτίου 1997 ως τις 2 Ιουνίου 1997, έπειτα από την παραίτηση του πρωθυπουργού Τζούλιους Τσαν.

## Πολιτική σταδιοδρομία
Εξελέγη για πρώτη φορά βουλευτής το 1982 και υπηρέτησε στο κοινοβούλιο ως το 1998.
### Παραίτηση Τσαν
Ο πρωθυπουργός Τσαν παραιτήθηκε στις 27 Μαρτίου 1997, όταν ξέσπασε το σκάνδαλο με τους ξένους μισθοφόρους, οι οποίοι χρησιμοποιήθηκαν από την κυβέρνηση για τον πόλεμο με τους αντάρτες του Μπουγκαινβίλ. Η χρήση των μισθοφόρων από την κυβέρνηση Τσαν είχε ως αποτέλεσμα να εκδηλωθεί ανταρσία στους κόλπους των ενόπλων δυνάμεων της Παπούα Νέας Γουινέας, με την κωδική ονομασία 'Operasen Rausim Kwik' και να ξεσπάσουν επεισόδια στο Μπουγκαινβίλ. Ο Τσαν δήλωσε ότι αιτία της παραίτησής του ήταν η ανάγκη να διατηρηθεί η ειρήνη στην περιοχή.
### Υπηρεσιακός πρωθυπουργός
Ο υπουργός Ορυχείων και Πετρελαίου Τζον Γκιχένο επιλέχθηκε από την κυβέρνηση να γίνει προσωρινός πρωθυπουργός μέχρι να διεξαχθούν νέες εκλογές. Οι εκλογές διεξήχθησαν τον Ιούνιο του 1997. 

Ο Γκιχένο απεβίωσε στις 20 Μαρτίου 2017. Άφησε πίσω του τη σύζυγό του Τζούλι, τρεις κόρες , έναν γιο και τρία εγγόνια.

## Παραπομπές


Κατηγορία:Πρωθυπουργοί της Παπούα Νέας Γουινέας
Λίλα Ρόου

Η **Λέιλα "Λίλα" Ρόου** (*[[λατινικό αλφάβητο]]: Leila "Leela" Row*), (Βομβάη 9 Δεκεμβρίου 1911 - ?) ήταν Ινδή πρωταθλήτρια της αντισφαίρισης. Ήταν Νο1 στην Ινδία για αρκετά χρόνια, μητέρα της ήταν η Παντίτα Χάμα Ρόου επίσης πρωταθλήτρια της αντισφαίρισης. Παντρεύτηκε τον Harishwar Dayal Ινδό διπλωμάτη και πρέσβη.

Ήταν η πρώτη Ινδή γηγενής γυναίκα που σημείωσε νίκη στο τουρνουά Γουίμπλετον και προκρίθηκε στον δεύτερο γύρο το 1934, είχε νικήσει τη Βρετανή G.M. Southwell. Στο πρωτάθλημα Ινδίας ήταν νικήτρια στο απλό το 1931, 1936, 1937, 1938, 1940, 1941 και το 1943, επτά φορές ήταν νικήτρια στο πρωτάθλημα της Βομβάης, νίκες είχε και στο πρωτάθλημα δυτικής Ινδίας, κι είχε συμμετάσχει σε αρκετά τουρνουά στη Γαλλία και την Αγγλία.

## Παραπομπές


Κατηγορία:Ινδές αθλήτριες της αντισφαίρισης
Λέων Νικερίτης

Ο **Λέων Νικερίτης** ήταν ευνούχος υψηλός αξιωματούχος και στρατιωτικός διοικητής της Βυζαντινής Αυτοκρατορίας, κατά τη διάρκεια της περιόδου βασιλείας του Αλεξίου Α΄ Κομνηνού, στα τέλη του 11ου και στις αρχές του 12ου αιώνα. Αναφέρεται ως *[[ανθύπατος]]* από τον Θεόδωρο Πρόδρομο. Κατείχε αριθμό αξιωμάτων, μεταξύ άλλων εκείνα εκείνα του πρωτοπροέδρου και του αναγραφέα της Πελοποννήσου, ενώ στη συνέχεια διετέλεσε Δουξ του Θέματος Παρίστριου, καθώς και Στρατηγός της Βουλγαρίας, κατά τη διάρκεια της Α΄ Σταυροφορίας. Φαίνεται, επίσης, πως διετέλεσε πρωτονοβελίσιμος, μέγας δουξ και αναγραφέας της Κύπρου. Τέλος, έλαβε το αξίωμα του Μέγα Δούκα, πιθανώς προς τα τέλη της περιόδου βασιλείας του Αλεξίου Α΄.

## Δείτε επίσης
* Αλέξιος Α΄ Κομνηνός
* Θεόδωρος Πρόδρομος
* Πρόεδρος (Βυζαντινή Αυτοκρατορία)

## Παραπομπές


Κατηγορία:Βυζαντινοί στρατηγοί
Κατηγορία:Βυζαντινοί Ευνούχοι
Κατηγορία:Βυζαντινοί δούκες
Κατηγορία:Βυζαντινοί Ανθύπατοι
Κατηγορία:Νωβελίσσιμοι
Κατηγορία:Βυζαντινοί πρόεδροι
Cyanide (τραγούδι)

Το "**Cyanide**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον ένατο δίσκο τους, ονόματι Death Magnetic, του 2008. Την ίδια χρονιά, κυκλοφόρησε και ως single, το τρίτο από τον εν λόγω δίσκο. Το single έγινε διαθέσιμο μόνο διαδικτυακά μέσω iTunes, σημειώνοντας εισπρακτική επιτυχία, αφού έφτασε έως και το νούμερο 50 των αμερικανικών *[[Billboard Hot 100]]* και στο νούμερο 1 των  Hot Mainstream Rock Tracks. Επίσης, έφτασε στο νούμερο 3 των φινλανδικών charts και στο νούμερο 48 των βρετανικών.  Στις 9 Αυγούστου του 2008, παίχτηκε για πρώτη φορά ζωντανά κι έγινε το πρώτο από τον εν λόγω δίσκο που ερμηνεύεται σε live.

## Παραπομπές


## Εξωτερικοί σύνδεσμοι
* Cyanide στο AzLyrics.com

Κατηγορία:Τραγούδια του 2008
Κατηγορία:Singles του 2008
Κατηγορία:Τραγούδια των Metallica
Κατηγορία:Singles της Warner Bros. Records
Κατηγορία:Αγγλόφωνα τραγούδια
The Day That Never Comes

To "**The Day That Never Comes**" είναι τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον ένατο δίσκο τους, ονόματι *[[Death Magnetic]]*, το 2008. Την ίδια χρονιά κυκλοφόρησε και ως single, το πρώτο από τον εν λόγω δίσκο και ήταν διαθέσιμο διαδικτυακά. Το single ήταν ένα από τα πιο επιτυχημένα του δίσκου, φτάνοντας έως το νούμερο 31 των αμερικανικών *[[Billboard Hot 100]]* και στο νούμερο 1 των Hot Modern Rock Tracks. Κατά τ'άλλα έφτασε στην κορυφή των φινλανδικών, των νορβηγικών και των πολωνικών charts.  Στα βρετανικά charts έφτασε στο νούμερο 19. 

Σε συνέντευξή του ο Λαρς Ούλριχ είπε ότι οι στίχοι του τραγουδιού εμπνεύστηκαν από τη σχέση πατέρα και γιου. Στις 31 Ιουλίου του 2008 γυρίστηκε και το video clip του κομματιού, σκηνοθετημένο από τον Τόμας Βίντερμπεργκ, ενώ στην 1 Σεπτεμβρίου του ίδιου χρόνου, παρουσιάστηκε για πρώτη φορά στη σελίδα του σχήματος. Το κομμάτι αργότερα έγινε διαθέσιμο και στη σειρά βιντεοπαιχνιδιών *Guitar Hero*, ενώ στις 21 Απριλίου του 2013, το κομμάτι ακούστηκε στο επεισόδιο Lacey, της σειράς *[[Once Upon a Time (τηλεοπτική σειρά)|Once Upon A Time]]*.

## Παραπομπές


## Εξωτερικοί σύνδεσμοι
* The Day That Never Comes στο YouTube

Κατηγορία:Τραγούδια του 2008
Κατηγορία:Singles του 2008
Κατηγορία:Τραγούδια των Metallica
Κατηγορία:Singles της Warner Bros. Records
Κατηγορία:Singles της Mercury Records
Ιωάννης Παπαζήσης

Ο **Ιωάννης Παπαζήσης** (Δράμα, 22 Νοεμβρίου 1978) είναι Έλληνας ηθοποιός.

## Βιογραφικό
Ξεκίνησε τις σπουδές του στην Δραματική Σχολή του Εθνικού Θεάτρου το 2000 και αποφοίτησε τέσσερα χρόνια μετά. Το 2004, έκανε την πρώτη του εμφάνιση στον κινηματογράφο, έχοντας έναν από τους πρωταγωνιστικούς ρόλους στη δραματική ταινία *[[Hardcore (ταινία)|Hardcore]]* που σημείωσε μεγάλη εισπρακτική επιτυχία. Ακολούθησαν δύο ακόμη κινηματογραφικές συμμετοχές το 2005 στις ταινίες *Η εύκολη Λία* και *[[Λούφα και παραλλαγή: Σειρήνες στο Αιγαίο]]* και πάλι με πρωταγωνιστικό ρόλο. Την ίδια χρονιά έκανε και το τηλεοπτικό του ντεμπούτο στις δραματική σειρά της Μιρέλλας Παπαοικονόμου *Μωβ-Ροζ*. Ακόμη το 2006 έπαιξε στην κωμική σειρά *30 Μέρες Αγωνίας*. 

Τη σεζόν 2006-2007 επιλέχθηκε για τον ρόλο του Άγγελου Παπαγιάννη στον πρώτο κύκλο της καθημερινής δραματικής σειράς *Αν μ' αγαπάς* όπου έπαιξε μαζί με την Κατερίνα Παπουτσάκη, τον Γιώργο Βογιατζή και την Βάνα Μπάρμπα. Έγινε αρκετά γνωστός στο ευρύ κοινό με τον διπλό ρόλο στην καθημερινή σειρά Μια στιγμή δυο ζωές του Mega Channel όπου πρωταγωνίστησε για δύο σεζόν . Ακολούθησε η συμμετοχή του στον δεύτερο και τρίτο κύκλο της κωμικής σειράς Η Πολυκατοικία.

Στον κινηματογράφο έλαβε μέρος και σε άλλες παραγωγές όπως *Η Κληρονόμος* το 2009, *[[Λούφα και παραλλαγή: Σειρήνες στη στεριά]]* το 2011, *Ένας χορός ακόμη* το 2012, *Με χωρίς γυναίκες* το 2014, *Ειμαρμένη* το 2015 και *With a Kiss I Die* το 2018. 

Τη σεζόν 2018-2019 πρωταγωνίστησε μαζί με την Δήμητρα Ματσούκα, τον Μάριο Αθανασίου και την Μυριέλλα Κουρεντή στην κωμική σειρά του Γιώργου Φειδά *[[Ελεύθερη Σχέση (τηλεοπτική σειρά)|Ελεύθερη σχέση]]*. Από το 2019 ήταν στο πρωταγωνιστικό καστ της ιστορικής σειράς *Κόκκινο Ποτάμι* σε σκηνοθεσία Μανούσου Μανουσάκη.

Το 2020 πρωταγωνίστησε στη σειρά Αγγελική.Το 2021 & 2022 έκανε εμφάνιση σε μερικά από τα επεισόδια της σειράς Τα Καλύτερα μας χρόνια.

## Προσωπική ζωή
Από το 2005 μέχρι το 2020 ήταν σε σχέση με τη τραγουδίστρια-συγγραφέα Βανέσα Αδαμοπούλου, με την οποία γνωρίστηκε στα γυρίσματα της ταινίας *[[Λούφα και παραλλαγή: Σειρήνες στο Αιγαίο]].* Απέκτησαν έναν γιο, τον Ιάσoνα (γενν. 2015).  

Από το 2021 είναι σε σχέση με την ηθοποιό Αναστασία Παντούση, με την οποία γνωρίστηκε στα γυρίσματα της σειράς ''Το Κόκκινο Ποτάμι''.** 

## Θέατρο
Έχει συμμετάσχει σε πλήθος θεατρικών παραστάσεων. Ένα δείγμα της δουλείας του είναι οι παραστάσεις *Κάποτε στο Βόσπορο* (2020), *Ο Ηλίθιος* (2018), *Πουλιά στον αέρα!* (2018), *Καινούργιο Κόκκινο* (2017), *Κοριολάνος* (2017), Το *καμ μπάκ* (2017), *Ταξίδι στο Σταυρό του Νότου* (2017), *Αστροφεγγιά* (2016) και οι *Νεφέλες* (Εθνικό Θέατρο, 2012). Ωστόσο έχει λάβει μέρος και σε παραστάσεις που παρουσιάστηκαν στο Αρχαίο Θέατρο της Επιδαύρου, με τους Αχαρνής (2018) και τον Προμηθέας Δεσμώτης (2021). Το 2023 συμμετείχε στην παράσταση Ηλέκτρα του Σοφοκλή σε σκηνοθεσία Λιλλύς Μελεμέ που έκανε περιοδεία σε όλη την Ελλάδα με μία απο τις στάσεις της το Ηρώδειο.

## Παραπομπές


Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
The Unforgiven (τραγούδι)

Το "**The Unforgiven**" είναι ένα τραγούδι του αμερικανικού heavy metal συγκροτήματος Metallica, το οποίο συμπεριλήφθηκε στον πέμπτο δίσκο τους, ονόματι *[[Metallica (άλμπουμ)|Metallica]]* (ή και *The Black Album*), του 1991. Την ίδια χρονιά κυκλοφόρησε και ως single, το οποίο σημείωσε μερικές επιτυχίες στα charts ανά τον κόσμο, φτάνοντας στο νούμερο 2 των ελληνικών charts και στο νούμερο 9 των πολωνικών. Στα αμερικανικά *[[Billboard Hot 100]]*, έφτασε έως και το νούμερο 35, ενώ στα Mainstream Rock Tracks στο νούμερο 10, όπως ακριβώς έκανε και στα αυστραλιανά. Στα βρετανικά charts έφτασε έως και το νούμερο 15.

Οι στίχοι του κομματιού έχουν ως θέμα τον αγώνα κάποιου ατόμου που αρνείται να τον υποτάσσουν. Πρόκειται για ένα από τα πιο αργά τραγούδια των Metallica, το οποίο κατηγοριοποιείται ως μία power ballad. Ο Λαρς Ούλριχ είχε δηλώσει ότι το συγκρότημα ήθελε να δοκιμάσει κάτι καινούριο και να μην ακολουθήσει τη δομή που έχουν τα Fade to Black, One και το Welcome Home (Sanitarium), ενώ χρησιμοποιήθηκε και keayboard. Για την προώθηση του τραγουδιού κυκλοφόρησε και video clip.

Το κομμάτι απέκτησε και συνέχειες, το  "**The Unforgiven ΙΙ**", το οποίο συμπεριλήφθηκε στο *[[ReLoad]]*, το 1997, και το "**The Unforgiven III**", το οποίο συμπεριλήφθηκε στο *[[Death Magnetic]]*, το 2008. Το πρώτο είχε, επίσης, καλή παρουσία στα charts φτάνοντας έως και το νούμερο 59 των αμερικανικών *[[Billboard Hot 100]]* και το νούμερο 2 των Mainstream Rock Tracks. Ενώ το δεύτερο έφτασε έως και το νούμερο 8 των νορβηγικών charts, μεταξύ άλλων.

## Παραπομπές


## Εξωτερικοί σύνδεσμοι
* The Unforgiven στο YouTube

Κατηγορία:Τραγούδια του 1991
Κατηγορία:Singles του 1991
Κατηγορία:Τραγούδια των Metallica
Κατηγορία:Singles της Elektra Records
Κατηγορία:Αγγλόφωνα τραγούδια
Εξωκατάκοιλοι

Οι «**Εξωκατάκοιλοι**» ήταν όρος ο οποίος ευρίσκεται σε χρήση από τον 11ο αιώνα για τους κύριους αξιωματούχους του Πατριάρχη Κωνσταντινουπόλεως ή επισκόπου της Ανατολικής Εκκλησίας: οι συγκεκριμένοι ήταν ο «οικονόμος» (ο πατριαρχικός αξιωματούχος έφερε, επίσης, την προσφώνηση *μέγας*), ο «[μέγας] σακελλάριος», ο «[μέγας] σκευοφύλαξ», ο «χαρτοφύλαξ», καθώς και ο επικεφαλής του σακελλίου. Αργότερα, προστέθηκε και έκτο μέλος, ο «πρωτέκδικος».

## Παραπομπές


## Πηγές
* 

Κατηγορία:Οικουμενικό Πατριαρχείο
Κατηγορία:Βυζαντινοί εκκλησιαστικοί τίτλοι και αξιώματα
Κατηγορία:Ανατολικά Χριστιανικά εκκλησιαστικά αξιώματα
Μικρό Παλαιοχωράκι Αιτωλοακαρνανίας

Το **Μικρό Παλαιοχωράκι** είναι οικισμός της Ναυπακτίας στο νομό Αιτωλοακαρνανίας σε υψόμετρο 500 μέτρα. Ανήκει στο Δήμο Ναυπακτίας της Περιφερειακής ενότητας Αιτωλοκαρνανίας της Περιφέρειας Δυτικής Ελλάδας, μαζί με το Παλαιοχωράκι συναποτελούν τη Τοπική Κοινότητα Παλαιοχωρακίου και σύμφωνα με την απογραφή 2011 ο πληθυσμός του είναι 8 κάτοικοι. Το χωριό βρίσκεται Β. - ΒΔ. από τη Ναύπακτο σε απόσταση 15 χλμ. και ΝΑ από το Παλαιοχωράκι στη Μεγάλη Ράχη σε τοποθεσία με ανοικτή θέα. Ενδιαφέρον παρουσιάζει ο ναός της Αγίας Παρασκευής, ο οποίος κτίστηκε το 1867. Ως οικισμός αναγνωρίστηκε το 1961 και προσαρτήθηκε στην τότε κοινότητα Παλαιοχωρακίου. Το 1997, σύμφωνα με το σχέδιο Καποδίστριας, μαζί με το Παλαιοχωράκι  προσαρτάται στον τότε Δήμο Ναυπάκτου.

## Απογραφές πραγματικού πληθυσμού (''de facto'')

## Πηγές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Σοβιετική Δημοκρατία του Κουμπάν-Μαύρης Θάλασσας

μικρογραφία|χάρτης της περιοχής Kuban στη Ρωσία από την εφημερίδα Stielers Handatlas, φύλλο 49, 1892
Η **Σοβιετική Δημοκρατία του Κουμπάν-Μαύρης Θάλασσας **(30 Μαΐου &ndash; 6 Ιουλίου 1918, ρωσικά: Кубано-Черноморская советская республика) αποτέλεσε μέρος της Ρωσικής ΣΟΣΔ. Η πρωτεύουσα ήταν το Αικατερινοντάρ.

Δημιουργήθηκε από τη συγχώνευση της Σοβιετικής Δημοκρατίας της Μαύρης Θάλασσας και της Σοβιετικής Δημοκρατίας του Κουμπάν. Ο ηγέτης της δημοκρατίας ήταν ο Αβράν Ρούμπιν. Στο πρώτο Σοβιέτ του Βόρειου Καυκάσου στις 5-7 Ιουλίου 1918 η δημοκρατία συγχωνεύτηκε με τις δημοκρατίες Ταυρίδας και Σταυρούπολης δημιουργώντας την Σοβιετική Δημοκρατία του Βόρειου Καυκάσου, με πρωτεύουσα το Αικατερινοντάρ.

Κατηγορία:Πρώιμες Σοβιετικές δημοκρατίες
Πλατφόρμα Θυμάτων της Υποθήκης

Η **Πλατφόρμα Θυμάτων της Υποθήκης** (ισπανικά: *Plataforma de Afectados por la Hipoteca*), είναι κοινωνικό κίνημα που δημιουργήθηκε τον Φεβρουάριο του 2009 στην Βαρκελώνη.  

Σκοπός του κινήματος η προστασία των δανειοληπτών που κινδύνευαν με κατάσχεση οικιών από τις τράπεζες καθώς οι Ισπανοί πολίτες δεν είχαν τη δυνατότητα αποπληρωμής των τραπεζικών ενυπόθηκων δανείων τους. Ο λόγος της οικονομικής τους αδυναμίας ήταν η παγκόσμια οικονομική κρίση που πρώτα έπληξε τις χώρες του νότου στην Ευρωπαϊκή Ένωση. Η διαδικτυακή πλατφόρμα του κοινωνικού κινήματος είναι στην ισπανική γλώσσα. 

Τα τρία κύρια αιτήματα της PAH είναι::

1. Η ακύρωση του χρεωστικού ενυπόθηκου δανείου κατά την παράδοση του ακινήτου στην τράπεζα

2. Η άμεση διακοπή των εξώσεων

3. Η μετατροπή των σπιτιών στα χέρια των χρηματοπιστωτικών ιδρυμάτων σε κοινωνικά ενοίκια.

## Παραπομπές


## Εξωτερικοί σύνδεσμοι
* https://web.archive.org/web/20130708010215/http://afectadosporlahipoteca.com/ H διαδικτυακή πλατφόρμα του PAH.
* http://www.comandovideo.net/ Πληροφορίες για το κίνημα PAH.

Κατηγορία:Κοινωνία της Ισπανίας
Κατηγορία:Οικονομία της Ισπανίας
Λεονάρισσο

Το **Λεονάρισσο** (τουρκ.: **Ζιγιαμέτ**, *Ziyamet*) είναι χωριό που βρίσκεται στη χερσόνησο της Καρπασίας στην Κύπρο.

Το έδαφος της κοινότητας ανήκει εκ του νόμου (de jure) στην Κυπριακή Δημοκρατία, της οποίας είναι κοινότητα που υπάγεται διοικητικά στην Επαρχία Αμμοχώστου. Ωστόσο, μετά την τουρκική εισβολή του 1974, το χωριό ελέγχεται εκ των πραγμάτων (de facto) από την μη αναγνωρισμένη Τουρκική Δημοκρατία της Βόρειας Κύπρου.

## Πληθυσμός
Ο πίνακας που ακολουθεί παρουσιάζει τον πληθυσμό του χωριού σύμφωνα με τις απογραφές πληθυσμού που πραγματοποιήθηκαν στην Κύπρο έως το 1973. Μετά την τουρκική εισβολή του 1974 δεν πραγματοποιήθηκε απογραφή στο χωριό από την Κυπριακή Δημοκρατία, αφού το έδαφος του δεν ελέγχεται από αυτήν.

## Παραπομπές


## Πηγές
*

Λεοναρισσο
Παλιάμπελα Νεοκάστρου Αιτωλοακαρνανίας

Τα **Παλιάμπελα** Νεοκάστρου είναι οικισμός της Ναυπακτίας στο νομό Αιτωλοακαρνανίας. Ανήκει στο Δήμο Ναυπακτίας της Περιφερειακής ενότητας Αιτωλοκαρνανίας της Περιφέρειας Δυτικής Ελλάδας, μαζί με το Νεόκαστρο (Νιόκαστρο) συναποτελούν τη Τοπική Κοινότητα Νεοκάστρου και σύμφωνα με την απογραφή 2011 ο πληθυσμός του είναι 11 κάτοικοι. Το χωριό βρίσκεται Β. της Ναυπάκτου σε απόσταση 30,5 χλμ. και ΝΑ από το Νεόκαστρο. Ως οικισμός αναγνωρίστηκε το 1991 και προσαρτήθηκε στην τότε κοινότητα Νεοκάστρου. Το 1997, σύμφωνα με το σχέδιο Καποδίστριας, μαζί με το Νεόκαστρο προσαρτάται στον τότε Δήμο Ναυπάκτου.

## Απογραφές  πληθυσμού

## Σημείωση
Στην Αιτωλοακαρνανία υπάρχουν οι συνώνυμοι οικισμοί: Παλιάμπελα Ανακτορίου και Παλιάμπελα Γιαννοπούλων.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Επισιτιστική αυτάρκεια

Σταδιακά, σήμερα, οι σπόροι που χρησιμοποιούνται για την καλλιέργεια της γης δεν είναι πια ελεύθεροι. Δεσμεύονται από πνευματικά δικαιώματα, εθνικές ή παγκόσμιες νομοθεσίες και έλεγχο των αγροτικών καλλιεργειών μέσω των επιδοτήσεων.  Αυτό είχε ως αποτέλεσμα να χάνονται σιγά-σιγά οι τοπικές ποικιλίες και να κινδυνεύει η **επισιτιστική αυτάρκεια**. Οι αγρότες από καλλιεργητές της γης μετασχηματίσθηκαν σε «…καταναλωτές εισροών». Όλοι οι σπόροι αποτελούν συνήθως υβρίδια ή ποικιλίες που όμως δεν παράγονται στον τόπο καλλιέργειάς τους.

## Περιγραφή του προβλήματος
Τα παλαιότερα χρόνια, οι αγρότες έπαιρναν από τα «γερά φυτά» τον σπόρο και τον διατηρούσαν για την επόμενη χρονιά. Τώρα τον αγοράζουν. Ο λόγος είναι ότι είτε ο σπόρος δεν μπορεί να διατηρηθεί και να χρησιμοποιηθεί πάνω από 2-3 φορές, είτε οι αγρότες θεωρούν μεγαλύτερη ευκολία να τον αγοράσουν.

Δυστυχώς, το ζήτημα δεν αφορά μόνο τους αγρότες. Μέσω του ελέγχου των αγροτικών καλλιεργειών, ελέγχεται τόσο η διανομή της τροφής σε ορισμένες τιμές όσο και η παραγωγή βιοκαυσίμων. Πρόκειται για ένα κερδοσκοπικό παιχνίδι όπου εμπλέκονται τράπεζες, ασφαλιστικά και συνταξιοδοτικά ταμεία, κρατικοί φορείς καθώς και πολυεθνικοί όμιλοι.

## Παραπομπές

Κατηγορία:Γεωργία (δραστηριότητα)
For Those About to Rock (We Salute You)

Το  "**For Those About to Rock (We Salute You)**" είναι ένα τραγούδι του αυστραλιανού hard rock συγκροτήματος AC/DC, το οποίο συμπεριλήφθηκε στον όγδοο δίσκο τους, ονόματι *[[For Those About To Rock]]*, του 1981. Το τραγούδι κυκλοφόρησε, έναν χρόνο αργότερα, και ως single. Το κομμάτι αργότερα συμπεριλήφθηκε και στο *[[Who Made Who]]*. Tο "salute" θυμίζει τον ρωμαϊκό αποχαιρετισμό, ωστόσο ο Άνγκους Γιανγκ, είπε ότι δεν ήταν αυτή η πηγή της έμπνευσής τους, για τα κανόνια που ακούγονται στα live. 

Πρόκειται για έναν από τα πιο διάσημα τραγούδια του σχήματος, με το οποίο συνήθως κλείνουν τις συναυλίες τους, υπό το άκουσμα κανονιών να βαράν. Το κομμάτι με το πέρας των χρόνων έχει χρησιμοποιηθεί από πολλά Μέσα, καθώς και πολυάριθμα αθλητικά γεγονότα. Σε αρκετές λίστες έχει συμπεριληφθεί ένα από τα καλύτερα τραγούδια τους.

## Παραπομπές


## Εξωτερικοί σύνδεσμοι
* For Those About to Rock (We Salute You) στο YouTube

Κατηγορία:Τραγούδια του 1981
Κατηγορία:Singles του 1982
Κατηγορία:Τραγούδια των AC/DC
Κατηγορία:Singles της Atlantic Records
Ομοσπονδιακή Υπηρεσία Απασχόλησης

Η **Ομοσπονδιακή Υπηρεσία Απασχόλησης** (γερμανικά: *Bundesagentur für Arbeit*, BA, πρώην *Bundesanstalt für Arbeit*) είναι γερμανική δημόσια υπηρεσία με έδρα τη Νυρεμβέργη. Παρέχει υπηρεσίες που σχετίζονται με την αγορά εργασίας και την προώθηση της απασχόλησης. Τελεί υπό την εποπτεία του Ομοσπονδιακού Υπουργείου Εργασίας και Κοινωνικών Υποθέσεων. Σε μερικές περιοχές, το Υπουργείο έχει επίσης το δικαίωμα να εκδίδει οδηγίες και εκτελεί την τεχνική εποπτεία. Οι υπηρεσίες της BA σε περιφερειακό επίπεδο ονομάζονται Περιφερειακές διευθύνσεις (Regionaldirektionen), ενώ σε τοπικό επίπεδο αναφέρονται ως Υπηρεσίες Απασχόλησης (Agenturen für Arbeit, AA).

## Παραπομπές


## Εξωτερικοί σύνδεσμοι
*

Κατηγορία:Πολιτική της Γερμανίας
Neoplan Transliner

Το **Neoplan Transliner** είναι λεωφορείο της Neoplan, το οποίο κατασκευαζόταν από το 1992 μέχρι και το 2000. Το μοντέλο που διαδέχτηκε το *Transliner* είναι το *[[Neoplan Tourliner|Tourliner]]*.

## Γενικά χαρακτηριστκά

Το μήκος του λεωφορείου ποικίλει από 9,3 μέχρι και 15 μέτρα, αναλόγως το μοντέλο. Τα μοντέλα από 9,3 μέχρι και 12 μέτρα είναι διαξονικά ενώ από 13 μέχρι και 15 μέτρα είναι τριαξονικά. Υπάρχει και ένα μοντέλο, το οποίο είναι 18 μέτρα. Το συγκεκριμένα είναι τριαξωνικό και αρθρωτό.

Ο πρώτος σχεδιασμός του Transliner κυκλοφόρησε το 1992, αλλά το 1993 έγινε επανασχεδιασμός του σκελετού. Το λογότυπο *Neoplan* βρίσκεται στη μπροστινή αριστερή μεριά του λεωφορείου.

Η έκδοση των 12 μέτρων μπορεί να χωρέσει μέχρι 52 άτομα, ενώ η έκδοση από 13 εώς 15 μέτρα χωράει 54 με 58 άτομα.

## Μοντέλα

* Neoplan N312 (U/K)
* Neoplan N314 (U/K)
* Neoplan N316 (/3) (L/U/K/SHD)
* Neoplan N316 (UL/KL/SHDL)
* Neoplan N318/3 (U/K/SHD)
* Neoplan N321/3 (U/K)

Το μοντέλο *N316* μπορεί να είναι και τριαξονικό. Τα *U*, *K*, *L*, *UL* και *UK*  είναι χαμηλού δαπέδου, ενώ τα *SHD* και *SHDL* είναι υψηλού δαπέδου (υπεραστικά).

## Τεχνικά χαρακτηριστικά

## Φωτογραφίες


Αρχείο:Neoplan N312K Transliner, pt. Nr. CB 3172 AA Chernygiv oblast'.jpg|N312K
Αρχείο:Neolplan N314K SAD 854 Bolzano autostazione 20110825.jpg|N314K
Αρχείο:Neoplan Transliner N316 SHD Scania in Krakow.jpg|N316SHD
Αρχείο:Neoplan Transliner N318 from Belarus - AE 1199-6.jpg|N318K
Αρχείο:B 0037 of Voyages Emile Weber, 1995.jpg|N321K


Κατηγορία:Μοντέλα της Neoplan
Κωνσταντίνος Μαυροπάνος

Ο **Κωνσταντίνος (Ντίνος) Μαυροπάνος** (Αθήνα, 11 Δεκεμβρίου 1997) είναι Έλληνας ποδοσφαιριστής, ο οποίος αγωνίζεται στη Γουέστ Χαμ Γιουνάιτεντ και στην Εθνική Ελλάδος, στη θέση του αμυντικού.

## Συλλογική καριέρα

### Απόλλων Σμύρνης
Τα πρώτα του βήματα τα έκανε στις υποδομές του Απόλλωνα Σμύρνης.

### ΠΑΣ Γιάννινα
Τον Ιανουάριο του 2016 δεν υπέγραψε συμβόλαιο με τον Απόλλωνα και υπέγραψε επαγγελματικό συμβόλαιο με τον ΠΑΣ Γιάννινα. Αρχικά έπαιζε με την ομάδα Κ-20. Τη σεζόν 2016–17 έκανε δύο εμφανίσεις με τον ΠΑΣ Γιάννινα στο πρωτάθλημα, ενώ επαγγελματικό ντεμπούτο έκανε στον αγώνα κυπέλλου με τον Αγροτικό Αστέρα. Στο πρωτάθλημα του 2017–18 ήταν από τους βασικούς παίκτες του ΠΑΣ Γιάννινα, αφού αγωνίστηκε στα 14 από τα 15 παιχνίδια και σκόραρε 3 γκολ. Αποτέλεσμα αυτού είναι να υπάρξει ενδιαφέρον από τις ομάδες των Αθηνών και της Θεσσαλονίκης.

### Άρσεναλ
Μετά την παρουσία του στον ΠΑΣ Γιάννινα, ο Μαυροπάνος, τον Ιανουάριο του 2018 πήρε μεταγραφή στην Άρσεναλ. Σύμφωνα με δημοσιογραφικές πηγές, το ποσό της μεταγραφής έφθασε στα 2,1 εκ. ευρώ. Πραγματοποίησε το ντεμπούτο του με την ομάδα στις 29 Απριλίου 2018, στον αγώνα εναντίον της Μάντσεστερ Γιουνάιτεντ. Παρότι η Άρσεναλ ηττήθηκε με 2–1, ο Μαυροπάνος απέσπασε αρκετά θετικά σχόλια για την παρουσία του στον αγώνα.

Τον Ιανουάριο του 2020 παραχωρήθηκε δανεικός στη Νυρεμβέργη μέχρι το τέλος της σεζόν. Τον Ιούλιο του ίδιου χρόνου δόθηκε δανεικός στη Στουτγκάρδη. Τελικά, αποκτήθηκε με μεταγραφή από την Στουτγκάρδη όπου αγωνίστηκε με την φανέλα της μέχρι και το τέλος της σεζόν 2022–23.

## Διεθνής καριέρα
Τον Οκτώβριο 2017 με τις εμφανίσεις του συμμετείχε σε παιχνίδια με την εθνική Ελπίδων (Κ-21).

Στις 24 Μαρτίου 2021, ο Μαυροπάνος κλήθηκε στην Ανδρών για τους επερχόμενους προκριματικούς αγώνες του Παγκοσμίου Κυπέλλου 2022 εναντίον Ισπανίας και Γεωργίας. Στις 28 Μαρτίου 2021, έκανε το ντεμπούτο του με την εθνική ομάδα ως αλλαγή σε έναν φιλικό αγώνα με την Ονδούρα.

## Στατιστικά

## Παραπομπές


## Εξωτερικοί σύνδεσμοι
* Ο Κωνσταντίνος Μαυροπάνος στο soccerway
* Ο Κωνσταντίνος Μαυροπάνος στο transfermark

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πρέμιερ Λιγκ
Κατηγορία:Έλληνες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στη Γερμανία
Κατηγορία:Ποδοσφαιριστές ΦΚ Νυρεμβέργη
Κατηγορία:Ποδοσφαιριστές ΦφΜ Στουτγκάρδη
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Γουέστ Χαμ Γιουνάιτεντ
Α.Π.Ο. Κανάρης Νενήτων

Ο **Αθλητικός Ποδοσφαιρικός Όμιλος Νενήτων «Κανάρης»** είναι αθλητικό σωματείο στα Νένητα της Χίου στην Ελλάδα. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Νενήτων, χωρητικότητας 300 θεατών.

## Ιστορία
Ο Αθλητικός Ποδοσφαιρικός Όμιλος «Κανάρης» Νενήτων ιδρύθηκε το 1958. Η ομάδα αγωνίστηκε για πρώτη φορά στο Εθνικό Ερασιτεχνικό Πρωτάθλημα την περίοδο 1982–83, τερματίζοντας στη 15η θέση του 1ου ομίλου με 28 βαθμούς, οπότε και υποβιβάστηκε στις τοπικές κατηγορίες. Την περίοδο 1984–85 αγωνίστηκε ξανά στο Εθνικό Ερασιτεχνικό Πρωτάθλημα, όπου τερμάτησε στη 17η θέση του 2ου ομίλου με 14 βαθμούς, επιστρέφοντας στα τοπικά πρωταθλήματα. Την περίοδο 1986–87, η ομάδα μετείχε για τρίτη φορά στο Εθνικό Ερασιτεχνικό Πρωτάθλημα, τερματίζοντας στη 19η και τελευταία θέση του 1ου ομίλου, με αποτέλεσμα τον υποβιβασμό στις τοπικές κατηγορίες της ΕΠΣ Χίου.

Η περίοδος 1991–92 ήταν η πρώτη της ομάδας στο πρωτάθλημα της Δ΄ Εθνικής κατηγορίας, όπου τερμάτησε στη 17η και τελευταία θέση του 2ου ομίλου με 5 βαθμούς, επιστρέφοντας στις τοπικές κατηγορίες. Την περίοδο 1995–96, η ομάδα μετείχε και πάλι στο πρωτάθλημα της Δ΄ Εθνικής, τερματίζοντας στη 18η και τελευταία θέση του 1ου ομίλου με -4 βαθμούς εξαιτίας της αφαίρεσης 9 βαθμών λόγο τιμωρίας, οπότε και υποβιβάστηκε στα τοπικά πρωταθλήματα. Η ομάδα επέστρεψε στη Δ΄ Εθνική την περίοδο 2006–07, τερματίζοντας στη 14η θέση του 8ου ομίλου με 15 βαθμούς, με αποτέλεσμα να υποβιβαστεί στις τοπικές κατηγορίες της ΕΠΣ Χίου.

Την περίοδο 2014–15, η ομάδα κατέκτησε το πρωτάθλημα της ΕΠΣ Χίου, ενώ στο τέλος της περιόδου μετείχε στο Πρωτάθλημα Πρωταθλητριών ΕΠΣ 2015 όπου κατέλαβε την 1η θέση του 10ου ομίλου, κερδίζοντας την άνοδο στη Γ΄ Εθνική. Την περίοδο 2015–16 η ομάδα αγωνίστηκε για πρώτη φορά στην ιστορία της στο πρωτάθλημα της Γ΄ Εθνικής ερασιτεχνικής κατηγορίας, όπου τερμάτησε στη 13η θέση του 3ου ομίλου με 16 βαθμούς, οπότε και υποβιβάστηκε στα τοπικά πρωταθλήματα της ΕΠΣ Χίου. Το 2019 ο Κανάρης αναδείχθηκε πρωταθλητής ΕΠΣ Χίου όμως η διοίκηση της ομάδας αποφάσισε να μην κατέβει στο πρωτάθλημα της Γ' Εθνικής Ερασιτεχνικής 2019-20.

## Η διαχρονική πορεία
* 1982–83: Εθνικό Ερασιτεχνικό Πρωτάθλημα
* 1984–85: Εθνικό Ερασιτεχνικό Πρωτάθλημα
* 1986–87: Εθνικό Ερασιτεχνικό Πρωτάθλημα
* 1991–92: Δ΄ Εθνική
* 1995–96: Δ΄ Εθνική
* 2006–07: Δ΄ Εθνική
* 2015–16: Γ΄ Εθνική

## Παραπομπές


## Εξωτερικοί σύνδεσμοι

* 

Κατηγορία:Αθλητικοί σύλλογοι Χίου
Κατηγορία:Ιδρύσεις αθλητικών συλλόγων το 1958
Κατηγορία:Ιδρύσεις ποδοσφαιρικών ομάδων το 1958
Κατηγορία:Ποδοσφαιρικές ομάδες Ελλάδας
Χειροπέδες

right|thumb|Σύγχρονες κοινές χειροπέδες
[thumb|right|Οι [ποδοπέδες έχουν κοινή αρχή λειτουργίας με τις χειροπέδες και περιορίζουν την ευκινησία και την ικανότητα λακτίσματος. Βρίσκονται σε ευρεία χρήση σε πολλές χώρες.]]
Οι **χειροπέδες** είναι συσκευές περιορισμού που έχουν σχεδιαστεί για να συγκρατούν κοντά τους καρπούς ενός ατόμου. Περιλαμβάνουν δύο μέρη, που συνδέονται μεταξύ τους με μια αλυσίδα, μεντεσέ ή άκαμπτη ράβδο. Κάθε μισό έχει έναν περιστρεφόμενο βραχίονα ο οποίος εμπλέκεται με έναν αναστολέα που εμποδίζει το άνοιγμά του όταν κλείσει γύρω από τον καρπό ενός ατόμου. Χωρίς το κλειδί, οι χειροπέδες δεν μπορούν να αφαιρεθούν και έτσι το άτομο στο οποίο έχουν τοποθετηθεί δεν μπορεί να κινήσει τους καρπούς του περισσότερο από μερικά εκατοστά χώρια, καθιστώντας πολλά έργα δύσκολα ή αδύνατα. Οι χειροπέδες βρίσκονται σε ευρεία χρήση από την αστυνομία και σε σωφρονιστικά καταστήματα, κυρίως για να αποτρέψουν τους υπόπτους και τους τροφίμους απ' το να προκαλέσουν σωματικές και υλικές ζημιές αλλά και για να εμποδίσουν μία πιθανή απόδραση.

Οι χειροπέδες χρησιμοποιούνται επίσης και ερωτικά και έχουν πρωταγωνιστικό ρόλο στην υποκουλτούρα BDSM. Αυτή η εναλλακτική χρήση μπορεί να γίνει επικίνδυνη και να προκαλέσει τραυματισμό, καθώς οι χειροπέδες δεν έχουν σχεδιαστεί γι' αυτή.

## Αναφορές


## Εξωτερικοί σύνδεσμοι

* The Lars Holst Restraint Collection
* Yossie's Handcuff Collection
* Atame's Collection of historical and modern Police restraints
* Cuffman's collection
* Handcuffs.org - A Collector's Guide to Vintage Handcuffs
* Collection of modern and historical restraints from the Czech Republic
*Specialised Hand Tools, including detailed descriptions
*US Handcuffs and Collectibles
*Russian site about handcuffs and bondage

Κατηγορία:Συσκευές περιορισμού στον άνθρωπο
Κατηγορία:Εξοπλισμός επιβολής νόμου
Κατηγορία:BDSM
Κατηγορία:Ερωτικά βοηθήματα
Ρομπέρ Τομά

Ο **Ρομπέρ Τομά** γεννήθηκε στο Γκαπ της Γαλλίας (28 Σεπτεμβρίου 1927 - 3 Ιανουαρίου 1989) και ήταν συγγραφέας, ηθοποιός και κινηματογραφικός σκηνοθέτης. 

Σε ηλικία 17 ετών εγκαταλείπει τη γενέτειρά του και εγκαθίσταται στο Παρίσι. Από νωρίς αρχίζει να ασχολείται με το θέατρο, ως ηθοποιός πρώτα, ερμηνεύοντας μικρούς ρόλους, ενώ παράλληλα γράφει και προσπαθεί να προωθήσει τα θεατρικά του έργα, τα οποία ακολουθούσαν αστυνομική πλοκή, καθώς ο Τομά αγαπά ιδιαίτερα αυτό το είδος.

Όταν ήταν 18 ετών ισχυρίστηκε ότι είχε διαβάσει κάθε έργο, που δημοσιεύθηκε στα γαλλικά από το 1900.

Ως συγγραφέας, σχεδόν από την αρχή, γοητεύτηκε από ένα περίεργο είδος, το οποίο και βοήθησε να επινοηθεί: το comédie policière ή το θρίλερ κωμωδίας, εκ των οποίων "Οκτώ γυναίκες κατηγορούνται" είναι ένα κλασικό παράδειγμα. Το 1960 ο Τομά σημείωσε εξαιρετική επιτυχία με το "Man Trap", ένα χιουμοριστικό μυστήριο δολοφονίας, που έγινε επιτυχία στο Παρίσι μέσα σε μια νύχτα. Ο Άλφρεντ Χίτσκοκ αγόρασε τα δικαιώματα και το έργο καθιέρωσε τον Τομά ως συγγραφέα δραμάτων ψυχολογικού εγκλήματος με μια ξεχωριστή γαλλική κωμική συστροφή. Ένα χρόνο αργότερα, για το θεατρικό έργο «Οκτώ γυναίκες κατηγορούνται» (1961), ο Τομά τιμάται με το βραβείο «Quai des Οrfevres». Αργότερα το θεατρικό έργο γυρίστηκε σε φιλμ με τίτλο *[[8 Γυναίκες]]*. Ακολουθούν και άλλα έργα του. 

Τα έργα του Τομά δεν ήταν ποτέ μοντέρνα και συχνά απορρίφθηκαν από Γάλλους κριτικούς και διανοούμενους. Αλλά το κοινό του τον αγάπησε και το καλύτερο δείγμα της δουλειάς του είναι κομψό και καλά κατασκευασμένο. Είναι επίσης διαφορετικό από οτιδήποτε άλλο, στην περίεργη αντιπαράθεση της έντασης και του γέλιου. 

Ο Τομά πέθανε 62 ετών στο Παρίσι. Το τελευταίο έργο του πριν από το θάνατό του το 1989 είναι «Ο Κύκλωπας».

## Έργα
* Παγίδα για έναν άνδρα (Piège pour un homme seul) 1962
* Διπλό παιχνίδι (Double Jeu) 1970

## Παραπομπές


Κατηγορία:Γάλλοι θεατρικοί συγγραφείς
Μπγερν πο Χέγεν

Ο **Μπγερν πο Χέγεν** (σουηδ. *Björn på Högen*) ήταν σύμφωνα με τα *Σάγκας του Χέρβαραρ* ημιμυθικός βασιλιάς της Σουηδίας, γιος του Ερρίκου Μπγέρνσον και συμβασιλέας με τον αδελφό του Άνουντ της Ουψάλα.

*"Οι γιοι του [[Μπγερν ο Σιδηρόπλευρος|Μπγερν του Σιδηρόπλευρου]] ήταν ο Ερρίκος και ο Ρεφίλ. Ο Ρεφίλ ήταν πολεμικός πρίγκιπας και αντιβασιλιάς. Ο βασιλιάς Ερρίκος βασίλευσε μετά τον πατέρα του αλλά για πολύ μικρό χρονικό διάστημα. Στην συνέχεια ο [[Έρικ Ρέφιλσον]], γιος του Ρεφίλ, διαδέχθηκε τον θείο του στον θρόνο και ήταν πολύ ισχυρός βασιλιάς και μεγάλος πολεμιστής. Οι γιοι του Ερρίκου Μπγέρνσον ήταν ο Άνουντ της Ουψάλα και ο Μπγερν πο Χέγεν και διαδέχθηκαν μαζί στον θρόνο τον ξάδελφο τους Ερρίκο. Ο βασιλιάς Μπγερν έκτισε ένα σπίτι το οποίο ονομάστηκε "Χειράμαξα", γι' αυτό ο ίδιος αποκλήθηκε Μπγερν της χειράμαξας. Ο ποιητής Μπραγκί μίλησε εκτεταμένα για αυτόν. Ο βασιλιάς Ονάντ είχε έναν γιο με το όνομα Ερρίκος που διαδέχθηκε στον θρόνο της [[Ουψάλα]] τον πατέρα του. Ο Μπγερν ήταν πολυμήχανος βασιλιάς, στις μέρες του ο [[Χάραλντ Χορφάγκρε]] έγινε βασιλιάς της Νορβηγίας και ένωσε όλο το βασίλειο της Νορβηγίας υπό την εξουσία του"*.

Η πηγή αυτή χρονολογεί τον Μπγερν στις αρχές του 9ου αιώνα καθώς ο ανιψιός του Έρικ Άνουντσον ο οποίος τον διαδέχτηκε ήταν σύγχρονος με τον Χάραλντ Χορφάγκρε.  Το Βιβλίο του Αποικισμού αναφέρει έναν Σουηδό με το όνομα Πόρπρ Κνάππρ, ο οποίος ήταν αρχηγός των πρώτων εποίκων που εγκαταστάθηκαν στην Ισλανδία και του οποίου ο πατέρας ήταν ο Μπγερν πο Χέγεν. Ο Μπγερν επιπλέον είχε στην αυλή του έναν ποιητή με το όνομα Μπραγκί ο πρεσβύτερος, ενώ ένας δεύτερος ποιητής αναφέρεται επίσης στην αυλή του με το όνομα Έρπρ Ιουτάντι.

## Ταυτοποίηση με τον βασιλιά Μπέρν της Μπίρκα
Μια επιβεβαίωση σχετικά με το όνομα του Μπγερν πο Χέγεν βρέθηκε στο έργο του Ρίμπερτ (πέθανε το 888), ο οποίος συσχετίζει τον Μπγερν με τον *"βασιλιά Μπερν"* που αναφέρεται από τους κατοίκους της Μπίρκα στο ταξίδι του Αγίου Άνσγκαρ στην πόλη (827). Ο βασιλιάς αυτός με το όνομα Μπγερν ταυτίζεται με τον Μπγερν πο Χέγεν. 
Πολλοί ιστορικοί αναφέρονται ονομαστικά στον συγκεκριμένο Μπερν ως *"βασιλιά της Μπίρκα"* αλλά δεν υπάρχει καμμιά ιστορική ένδειξη ότι αυτή αποτελούσε ξεχωριστό βασίλειο. Ο Ρίμπερτ αναφέρεται προφανώς στο ταξίδι του Άνσγκαρ στην πόλη της Μπίρκα, η οποία αποτελούσε τμήμα του βασιλείου του Μπγερν πο Χέγεν.  Την ίδια περίοδο στην οποία έγινε η επίσκεψη του Άνσγκαρ στη Μπίρκα αναφέρεται άλλος ένας Σουηδός βασιλιάς με το όνομα Άνουντ, ο οποίος ήταν εξόριστος και επέστρεψε με τη βοήθεια της Δανίας και ο βασιλιάς αυτός ταυτίζεται με τον Άνουντ της Ουψάλα, αδελφό του Μπγερν πο Χέγεν που αναφέρεται στα *Σάγκας του Χέρβαραρ*.

## Παραπομπές


## Πηγές
*Chisholm, Hugh, ed. (1911). "Sweden". Encyclopædia Britannica. 26 (11th ed.). Cambridge University Press. p.&nbsp;197.
*"Hervarar saga ok Heiðreks"
*Jónsson, Finnur (1890). "Om skjaldepoesien og de ældste skjalde

## Εξωτερικοί σύνδεσμοι
*Άνουντ Τζόνσον
*Η ζωή του Αγίου Άνσγκαρ

Κατηγορία:Δυναστεία του Μούνσε
Κατηγορία:Ήμι-μυθικοί βασιλείς της Σουηδίας
Μπιορν Έρικσον

Ο **Μπιορν Έρικσον**, ημιμυθικός βασιλιάς της Σουηδίας (882 - 932) ήταν ο πατέρας του Όλαφ Β΄ Μπιόρνσον και του Ερρίκου του Νικηφόρου πρώτου ιστορικού βασιλιά της Σουηδίας και σύμφωνα με τα *Σάγκας του Χάραλντ Χορφάγκρε* και τα *Σάγκας του Ερβαράρ* παππούς του Στίρμπιορν του ισχυρού.  Τα ίδια Σάγκας αναφέρουν ότι ο Μπιορν Έρικσον ήταν γιος του Έρικ Άνουντσον που πολέμησε με τον πρώτο Νορβηγό βασιλιά Χάραλντ Χορφάγκρε, διαδέχθηκε τον πατέρα του Άνουντ της Ουψάλα και τον θείο του Μπγερν πο Χέγεν, τα χρονικά αναφέρουν :

*"Ο βασιλιάς Όλαντ είχε έναν γιο τον Έρικ που διαδέχθηκε στον θρόνο της [[Ουψάλα]] τον πατέρα του, ήταν ένας πλούσιος βασιλιάς και στις μέρες του ο Χάραλντ Χορφάγκρε έγινε βασιλιάς της Νορβηγίας , ο πρώτος βασιλιάς που ένωσε την χώρα με το στέμμα του. Ο Έρικ της Ουψάλα είχε έναν γιο τον Μπιορν που ανέβηκε στον θρόνο μετά τον πατέρα του και βασίλευσε για πολύ χρόνο. Ο Έρικ ήταν ο πατέρας του Ερρίκου του Νικηφόρου και του Όλαφ, παππούς του Στίρμπιορν του ισχυρού"*. 
Τα Σάγκας αργότερα αναφέρουν ότι κυβέρνησε 50 χρόνια  

*"Υπήρξαν πολλές διαταραχές στο [[Γκότλαντ]] την περίοδο που ζούσε ακόμα ο Έρικ Έιντμουνσον αλλά πέθανε όταν ο Χάραλντ Χορφάγκρε έγινε βασιλιάς όλων των Νορβηγών για 10 χρόνια, μετά τον Έρικ ο Μπιορν έγινε βασιλιάς των Σουηδών 50 χρόνια, ήταν ο πατέρας του Ερρίκου του Νικηφόρου και του Όλαφ του πατέρα του Στίρμπιορν."*
Ο Σνόρρι Στούρλουσον στα ιερά Σάγκας του Όλαφ αναφέρει ότι ο Θόργκνι ο Νομοθέτης είπε :

*"Ο πατέρας μου ήταν για πολύ καιρό μαζί με τον βασιλιά Μπιορν από τον οποίο έμαθε τις τακτικές και τις μεθόδους του, στην εποχή του το βασίλειο της Σουηδίας βρισκόταν σε μεγάλη δύναμη, ήταν εξαιρετικά αγαπητός και κοινωνικός με τους φίλους του"*. 
Όταν πέθανε ο Μπιορν οι γιοι του Όλαφ και Έρικ εκλέχτηκαν βασιλείς της Σουηδίας, ο Έρικ θα αποκληρώσει τον ανιψιό του Στίρμπιορν.
Ο Αδάμ της Βρέμης ωστόσο αναγνωρίζει τον Έμουντ Έρικσον σαν τον προκάτοχο του Ερρίκου του Νικηφόρου, όπως φαίνεται οι Σουηδοί είχαν ένα σύστημα συμβασιλείας και ο Έμουντ Έρικσον ήταν συμβασιλέας του Μπιορν Έρικσον, το όνομα του Μπιορν μεταφράζεται στα Σουηδικά σε *"αρκούδα"*.

## Παραπομπές
 		


## Εξωτερικοί σύνδεσμοι

*Νορβηγικό Λεξικό
*Τα Σάγκας του Ερβαβάρ
*Τα Σάγκας του Χάραλντ Χορφάγκρε
*Τα Σάγκας του Όλαφ Χάραλντσον

Κατηγορία:Δυναστεία του Μούνσε
Κατηγορία:Ήμι-μυθικοί βασιλείς της Σουηδίας